**PRILOGA VI - DODATNA FINANČNA IN POGODBENA PRAVILA, KI VELJAJO LE ZA PROJEKTE, V OKVIRU KATERIH SE ZARADI BOLEZNI COVID 19 ORGANIZIRAJO VIRTUALNE AKTIVNOSTI**

Naslednja pravila se dodajo pravilom iz členov I.2 in II.2 Priloge III in veljajo le v primerih, ko je treba zaradi bolezni COVID 19 organizirati virtualne aktivnosti. Poročanje o virtualnih mobilnostih se zahteva v skladu s pravili, navedenimi v okviru Sporazuma o nepovratnih sredstvih.

**Člen I.2. Izračun in dokazila za prispevke na enoto**

Stroški poti, individualne podpore in kotizacije niso upravičeni za virtualne aktivnosti. V vseh primerih je treba zagotoviti spletno jezikovno podporo (OLS).

**C. Organizacijska podpora**

a) Izračun zneska nepovratnih sredstev: Znesek nepovratnih sredstev se izračuna tako, da se skupno število sodelujočih v aktivnostih virtualne mobilnosti pomnoži s prispevkom na enoto, ki velja v skladu s Prilogo IV Sporazuma.

b) Sprožilni dogodek: dogodek, s katerim je pogojena upravičenost do nepovratnih sredstev, je udeležba sodelujočega na aktivnosti.

c) Dokazila: dokazilo o udeležbi v aktivnosti v obliki izjave, ki jo podpiše organizacija gostiteljica in v kateri so navedeni ime udeleženca, namen aktivnosti ter datum začetka in zaključka virtualne aktivnosti.

**Člen II.2. Izračun dejanskih stroškov**

**A. Podpora za vključevanje za udeležence**

Upravičenec lahko prenese sredstva, namenjena kateri koli proračunski kategoriji, na podporo za vključevanje za udeležence, tudi če v začetku omenjeni kategoriji niso bila dodeljena nobena sredstva.

(a) Izračun zneska nepovratnih sredstev: pri nepovratnih sredstvih gre za povračilo 100 % dejansko povzročenih upravičenih stroškov.

(b) Upravičeni stroški: stroški, ki so neposredno povezani z udeleženci z manj priložnostmi in ki so potrebni za izvedbo virtualnih aktivnosti.

(c) Dokazila: računi za povezane stroške, na katerih so navedeni ime in naslov organa, ki izdaja račun, znesek in valuta ter datum računa.

**B. Izredni stroški**

Upravičenci lahko do 10 % sredstev, iz katere koli proračunske kategorije na osnovi prispevkov na enoto, prenesejo na izredne stroške in tako pokrijejo stroške, povezane z nakupom in/ali najemom opreme in/ali storitev, potrebnih za izvedbo aktivnosti virtualne mobilnosti, ki se odvijajo zaradi bolezni COVID 19, tudi če v proračunsko kategorijo izredni stroški sprva ni bilo dodeljenih sredstev.

a) Izračun zneska nepovratnih sredstev: nepovratna sredstva so povračilo 75 % dejansko nastalih upravičenih stroškov za nakup in/ali najem opreme in/ali storitev.

b) Upravičeni stroški: pokrivajo stroške, povezane z nakupom in/ali najemom opreme in/ali storitev, potrebnih za izvajanje aktivnosti virtualne mobilnosti.

c) Dokazila: dokazilo o plačilu stroškov, nastalih na podlagi računov, na katerih so navedeni ime in naslov organa, ki izdaja račun, znesek in valuta ter datum računa.